**Lakossági fórum, partnerségi egyeztetés - Meghívó**

**Előzetes tájékoztató Hajdúböszörmény Város településrendezési eszközének módosításáról, annak  két témakörben készített egyeztetési dokumentumáról**

Ezúton tájékoztatom a Tisztelt Lakosságot, hogy Hajdúböszörmény Város Önkormányzata  elkészíttette Hajdúböszörmény Város településrendezési eszközének módosításának egyeztetési dokumentumát két témakörben:

1. **A  belváros területére vonatkozó sajátos előírások (B) speciális szabályokkal való kiegészítése a Kiskörúton belüli településközponti vegyes rendeltetésű, polgári karakterű zónaként szabályozott területek esetében, valamint**  **a Beke Antal utca – tervezett 12m széles II. rendű közterület – 0166 hrsz-ú árok – Csiha Antal utca által határolt területrészen belüli II. rendű közlekedési célú közterület törlésére vonatkozóan**.Az egyeztetési dokumentáció elérhetősége (Hajdúböszörmény város honlapján): hajduboszormeny.hu/kozerdeku-adatok , ahol a „1. Szab. terv módosítása , véleményezési dokumentáció Hajdúböszörmény, Kiskörúton belüli területrész + Zaboskert” című fájlhely legördítésével elérhető a dokumentáció.

2.**Állami főépítészi eljárás keretében Hajdúböszörmény város  településrendezési eszközének módosítása a Petneházy Dávid és Luther Márton utcák sarkán levő 2224 hrsz-ú telek telek kiegészítése érdekében.**

**Tájékoztató előadást követően** (előadó: Tóth Sándor városi főépítész) **észrevételeiket, javaslataikat ismertethetik a lakossági fórumon, melyet 2020. augusztus 13-án (csütörtök) 16:00-kor tartunk a Városháza  Báthory Gábor-termében (4220 Hajdúböszörmény , Bocskai tér 1. sz. I. emelet 53. sz. terem).**

A  dokumentációk megtekinthetők aHajdúböszörmény , Bocskai tér 1. sz. I. emelet 42. sz. irodában is, és a vélemények az ugyanitt átvehető partneri adatlapon is megadhatók személyes benyújtással, vagy a foepitesz@hajduboszormeny.hu email címre történő megküldéssel.

2020-08-04.                                                                                                                                                                                                                                                                                                                                      Hajdúböszörmény Város Önkormányzata